**Tyller Specyal**

****

**Owth esedha omma hag ow predery yw ev, fatell tyller-ma yma tyller specyal dhybm. Ev a wrug dyscudha an tyller-ma dre gwall lies bledhen kyns, in y yowynkes, ow kerdhes y onan oll.**

**Wosa scol ev a wrug kerdhes ahës bownder bian tro ha an alsyow. Nyns esa ev an bownder brâs lower rag carr gans keow uhel wàr y tuyow gans dreysen hag eythin. An vownder dewedhys orth an yet predn. Ev a wrug ervira dhe crambla an yet ha pèsya tro ha an allsyow, owth ankevy pandra y tas a wrug derives dhotho, adro an allsyow hag aga peryllow.**

**In an park ryb an vownder, esa an margh yonk ow pory, ow tebry an glaswels hâv i’n howl. In kensa ev a veu tabm nervus drefen kyn an margh yonk brâs ha cref o ev. Darwar ev a wrug predery ha kerdhes yn lent dre an park. Mes an margh cowethek o ev hag ev a wrug kerdhes ogas dhotho. Wosa hedna cowetha esens y, hag ev a wrella lettya gans an margh pan ow vysytya y tyller specyal, hag ev a wrug dry avallow dheworth an jarn frûtys ragtho pò dheworth y chy traweythyow.**

**Ev a wrug crambla dres an ke, orth an pedn a’n park dre an eythyn gans aga dreyn ow trehy y fâss. Mes war tu-na dhe’n ke, ev a wrug gweles y tyller specyal rag an kensa termyn. Yth esa arenebeth bîan mes plat, caregek gans nebes glaswels ha reden, mes ev a wrug gweles dystowgh carrek brâs in an shâp a’n chair brehek ogas dhe awartha’n alsyow.**

**Ev a wrug mos dhe’n carrek hag esetha ena ow qweles adro. Ev a ylly gweles an cost gans y trethow hag alsyow, an mor rag mildiryow hag y dreveglos gans hy porth bîan.**

**An dëdh-na godhya ev, hebm esa plȃss ev a wrella vysytya yn fenowgh in y bêwnans. Ev a wrug ervira inwedh, ev na yll derives nebonnen adro an plȃss-ma. Dre an bledhydnyow ev na wrug metya gans den aral omma er y varth.**

**Dre y termyn in schol an ober esa cales ragtho drefen y chy kyn lowen y vedha uhel gans y breder ha wheryth ow wherthyn hag ow argya. Betha ev dry y lyvrow omma dhe redya pan an gewer o sëgh lowr. An tyller-ma a wrug y weres gans y apposyansow lies termyn.**

**Ev na wrug dos omma in kewer dâ yn udnyk, traweythyow y a vedha sevel omma i’n glaw pò in teweth gans an gwyns crev ow herdhya , an mor ow bryjyon hag an mordardh ow codha aberth in an alsyow ha câvyow.**

**War dedhyow indella an gewer drog a wrug hevelly dhe weres ev predery moy yn cler, pan ev a wrug cafos caletterow dhotho kyns oll.**

**Mes an dëdh-ma an gewer yw dâ hag ev a yll spêna nebes euryow a y degol omma. Ev a wrug debry y prës ly hag evas onnan pò dyw botellow a corev pàn owth esetha war y carrek.**

**Dre an dohajëdh ev a wrug meres orth an ÿdhyn ow neyja adro ev, moyha dedhyow yth esa gwylanas ha brini ena mes hedhyw ev a wrug gweles Palores Kernowek gans y gelvyn ha garrow rudh owth esedhas war’n als. An gwel moy tanow dedyow an re-ma.**

**Dohajëdh hebma ev a wrug meres orth an côk bîan ow golya dhe’n porth gans an gwylanas ow sewya adrëv, yma govenek dhedhans rag tabm boos dheworth an pùscadoryon. An termyn eus passys ev a wrug lafurya war côk bîan gans y tas gwydn, yma ober cales ha dedhyow hir.**

**Dre y termyn omma, ev a wrug gweles lies tra, intredhens scathow brâs ha bian ow colya war’n mor, lies sort a ÿdhyn, pyffyoryon, ha bledhen dewetha morvil brâs. Ev a gar natur hag yma lowender dhybm owth esedhas omma ow qweles an bÿs in kerhyn.**

**Yma awosa howlsedhes lebmyn hag ev a yll gweles an golowjy ahës an cost, y golow spladn ow dhastewynya war’n mor. An golow ev ow luhesy unweyth ena tergweyth hag unweyth arta, Ow obery dell gwarnyans orth carrygy peryllys rag scathow gorholyon oll.**

**War’n aga termynyow ow pyskessa warbarth y tas gwydn deryvys dhybm yn fenowgh adro y lies viaj dhe’n golowjy dheworth an porth. Ev hag y hothmans, bedhens y ow telyvra boos ha cunys rag an tus enna, unweyth yn mis, in kewer dâ ha drog. Ev a ylly mos war’n golowjy traweythyow ha crambla dhe’n pedn ryb an golow ha meres orth an vuyow marthys rag ena. Ev a wrug gwetyas, ev a alsa mos ena nepprës, mes ev na wrug mos whath soweth.**

**Yma tewl lebmyn ev a wra bredery ha termyn ragtho mos arta, yw tabm yeyn lebmyn awosa ken dëdh omma in y tyller specyal. Pell abarth awoles ev a yll gweles an goloyow dheworth an dreveglos hag an porth, spladn yns y i’n nos tewl**

**Ev a vydn dos omma arta yn scon. Onnen dëdh gans y teylu martesen.**

**Qwyz;**

**1. Pandra a wra an den ow qwil?**

**2. Pyw a wrug mos dhe’n golowjy ha prag?**

**3. Pëth esa war’n keow a’n park?**

**4. Gans pyw a wrug ev mos ow pyskessa, ha pëth o an whethel deryvys dhybm?**

**5. Prag a wrug ev cara an tyller-ma?**

**6. Pëth esa ena i’n park ha fatell a wrug wharvos pan drehedhas ev?**

**7. Pandra a wrug ev gweles awos howlsedhas?**

**8. Pandra a wra y cara ha pëth taclow a les dhybm a wrug ev gweles?**

**9. Prag a wrug ev dyberth y chy yn fenowgh?**

**10. Pëth a wrug ev dry ganso ha prag?**

**11. Pëth a wrug ev gweles dhe’n porth dohajedh-na?**

**12. Prag a wrusses ta cara cafus an tyller indelma?**

**-Gerva;**

**Abarth awoles – far below**

**Arenebeth – area**

**Argya – argue**

**Breder – brothers**

**Brini – crows**

**Bryjyon – boil**

**Bÿs - world**

**Caletter – problem**

**Caregek – rocky**

**Cav – cave**

**Chair brehek – Armchair**

**Cler – clear**

**Codha – crash**

**Cowethek – friendly**

**Cunys - fuel**

**Darwar – watch out**

**Dastewynya – reflect**

**Delyvra – deliver**

**Derivas – tell**

**Dreyn – prickles**

**Dreysen – bramble**

**Dyscudha – discover**

**Dystowgh – immediately**

**Er y varth – surprisingly**

**Evas – drank**

**Eythin – gorse**

**Glaswels – grass**

**Gwall – accident**

**Gwarnyans - warning**

**Gweres – help**

**Herdhya – blow**

**Hevelly – seem**

**In kerhyn – all around**

**Indella – like that**

**Indelma – like this**

**Intredhens – including**

**Jarn frûtys - orchard**

**Ke – hedge**

**Ken - another**

**Kyns oll – especially**

**Luhesy - flash**

**Mildir – mile**

**Nepprës - sometime**

**Obery - act**

**Palores Kernowek – Cornish Chough**

**Peryl – danger**

**Prës ly – lunch**

**Reden – bracken**

**Sort - variety**

**Tanow - rare**

**Traweythyow – sometimes**

**Trehy – cut**

**Treveglos – village**

**Tu – side**

**War tu-na dhe – On that side**

**Wheryth – sisters**

**Y honen oll – alone**

**Yn udnyk - only**

**Yowymkes – youth**

****